Bronne binne die ANC het erken dat ons president al meer seremoniële magte sal hê as staatsleier. Dit beteken eintlik dat daar ’n skeiding gemaak word tussen die president as leier van die wetgewende gesag.
Talle lande tref onderskeid tussen die leier van die staat en leier van die regering, wat gewoonlik die eerste minister is.
Die verskil is, in Suid-Afrika is ons nie bewus hiervan nie. Dit sal dalk goed wees as die ANC meer duidelikheid hieroor kan gee, want dit sal ’n grondwetlike oortreding wees as die president nie meer beheer oor die land het nie.
Dit is alombekend dat Zuma se beeld onder die publiek en in die media bly versleg. In sy staatsrede verlede week het ’n mens (weereens) die gevoel gekry dat hy glad nie in pas is met wat in sy kabinet, die staatsdepartemente en uiteindelik in die land aangaan nie.
Zuma het (weereens) herinner aan ’n skoolseuntjie wat ’n mondeling voorlees wat sy ma opgestel het, terwyl hy nie regtig weet wat sy geskryf het nie.
Dit is duidelik dat die ANC nie (nou) van Zuma wil of kan ontslae raak nie. Daar is waarskynlik verskeie redes hiervoor.
Miskien is Zuma se mag binne die ANC te sterk. Ons het reeds gesien hoe raak hy ontslae van dié wat téén hom staan. So, enigiemand wat hom kon teenstaan, is geëlimineer. Sommige meen selfs sy steun binne die ANC is so sterk dat hy tot die einde van sy termyn in 2019 sal aanbly.
Miskien sal dit ook nie goed wees vir die ANC om in ’n verkiesingsjaar van sy Nommer Een ontslae te raak nie.
’n Mens verwag van die president om ’n plan vir sy land se welvaart te hê, leiding te neem, te luister na sy raadgewers en die bes moontlike besluite in die belange van sy land te neem.
Die wat na die staatsrede gekyk het sou gesien het dat die man nie in staat is om n land te regeer nie.
Mense met baie geld beheer nie net vir Zuma nie maar die hele wereld.Presedente is net daar om almal die idee te gee dis hy wat regeer.In Suid Afrika is dit die Guptas en in die weste is dit die Oligaards.Dis hoekom Putin hulle destyds uit sy land uit gegooi het want hulle koop almal om.Geld is die magtigste en evilste ding in die wereld en tog bring dit geen geluk in jou lewe nie.